stanford-oval/wikipedia huggingface dataset:
Fabian Hambüchen

| Mitalit | Mitalit | Mitalit |  |
| --- | --- | --- | --- |
|  Fabian Hambüchen |  Fabian Hambüchen |  Fabian Hambüchen |  |
Miesten telinevoimistelu
Maa:   Saksa
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | rekki |  |
|  Hopeaa | Lontoo 2012 | rekki |  |
|  Pronssia | Peking 2008 | rekki |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 2007 | rekki |  |
|  Hopeaa | Stuttgart 2007 | moniottelu |  |
|  Hopeaa | Antwerpen 2013 | rekki |  |
|  Pronssia | Århus 2006 | moniottelu |  |
|  Pronssia | Århus 2006 | hyppy |  |
|  Pronssia | Stuttgart 2007 | joukkuekilpailu |  |
|  Pronssia | Rotterdam 2010 | rekki |  |
|  Pronssia | Rotterdam 2010 | joukkuekilpailu |  |
|  Pronssia | Antwerpen 2013 | moniottelu |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | rekki |  |
|  Hopeaa | Baku 2015 | permanto |  |
| EM-kilpailut  | EM-kilpailut  | EM-kilpailut  |  |
|  Kultaa | Debrecen 2005 | rekki |  |
|  Kultaa | Amsterdam 2007 | rekki |  |
|  Kultaa | Lausanne 2008 | rekki |  |
|  Kultaa | Milano 2009 | moniottelu |  |
|  Kultaa | Milano 2009 | permanto |  |
|  Kultaa | Birmingham 2010 | joukkuekilpailu |  |
|  Hopeaa | Amsterdam 2007 | moniottelu |  |
|  Hopeaa | Lausanne 2008 | joukkuekilpailu |  |
|  Pronssia | Milano 2008 | permanto |  |
|  Pronssia | Lausanne 2009 | nojapuut |  |
|  Pronssia | Birmingham 2010 | rekki |  |
Fabian Hambüchen (s. 25. lokakuuta 1987 Bergisch Gladbach) on saksalainen telinevoimistelija, maailman- ja moninkertainen Euroopan mestari sekä olympiamitalisti.
Hambüchenin vahvin teline on ollut rekki, jolla hän voitti olympiapronssia Pekingissä 2008, olympiahopeaa Lontoossa 2012, maailmanmestaruuden Stuttgartissa 2007, kolme Euroopan mestaruutta vuosina 2005, 2007 ja 2008 sekä kultaa Euroopan kisoissa 2015. Hambüchen on kuitenkin pärjännyt arvokisamitalien arvoisesti myös muilla yksittäisillä telineillä ja moniottelussa.
Hambüchen valittiin Saksassa Vuoden urheilijaksi vuonna 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Fabian Hambüchen – sports-reference.com (Arkistoitu – Internet Archive) (englanniksi)
Hambüchenin kotisivu (saksaksi)
Miesten rekin olympiavoittajat
Charles Augustin de Coulomb

Charles-Augustin de Coulomb
Charles Augustin de Coulomb (14. kesäkuuta 1736 Angoulême, Ranska − 23. elokuuta 1806 Pariisi, Ranska) oli ranskalainen fyysikko. Hänet tunnetaan parhaiten Coulombin lain kehittäjänä ja SI-järjestelmän sähkövarauksen yksikkö coulombi on nimetty hänen mukaansa.
Charles Antrobus

Charles James Antrobus (14. toukokuuta 1933 – 3. kesäkuuta 2002) oli Saint Vincent ja Grenadiinien kenraalikuvernööri vuodesta 1996 kuolemaansa.
Kun Antrobus kuoli virassa 3.6.2002, kenraalikuvernöörin virkaan nimitettiin tilapäisesti Monica Dacon. 2. syyskuuta hänen seuraajakseen astui Frederick Ballantyne.
Charles Augustus Young

Charles Augustus Young
Charles Augustus Young (1834 Hanover, Yhdysvallat – 1908) oli yhdysvaltalainen tähtitieteilijä. Hän tutki perusteellisesti Aurinkoa spektrianalyysin ja valokuvauksen avulla. auringonpimennyksen aikana vuonna 1869 Young keksi kromosfäärin kääntävän kerroksen ja koroniumviivan auringonspektrissä. Ensimmäisten joukossa hän valokuvasi protuberansseja.
Young oli professori Dartmouth Collegessa vuodesta 1868 ja Princetonissa vuodesta 1877 lähtien.
Charles August Lindbergh

Charles August Lindbergh
Charles August Lindbergh (s. 20. tammikuuta 1859 Tukholma, Ruotsi – 24. toukokuuta 1924 Crookston, Minnesota, Yhdysvallat) oli lakimies ja myöhemmin Yhdysvaltain edustajainhuoneen jäsen (1907–1917) republikaanien edustajana. Lindberg syntyi Tukholmassa, mutta muutti vuonna 1860 vanhempiensa mukana Minnesotaan. Yhdysvaltain edustajainhuoneen lisäksi Lindberg pyrki Yhdysvaltain senaattiin Non-Partisan League -pienpuolueen (NPL) ehdokkaana ja kahdesti Minnesotan kuvernööriksi. Kuvernööriksi Lindberg pyrki ensin Progressive Republican -puolueen NPL:n tukemana ehdokkaana, myöhemmin Farmer-Labor-puolueen ehdokkaana. Lindberghin toinen kuvernöörikampanja kuitenkin päättyi ennenaikaisesti, kun hän kuoli ennen vaalien toimittamista 24. toukokuuta 1924.
C. A. Lindbergh vastusti Yhdysvaltain liittymistä ensimmäiseen maailmansotaan. Lindbergh avioitui detroitilaissyntyisen kemianopettaja Evangeline Lodge Land Lindberghin kanssa. Lentäjänä tunnettu Charles Lindbergh oli heidän lapsensa.[lähde? ]
Riddarkilin viikinkivallit

| Riddarkilin viikinkivallit> Sijainti |
| --- | --- |
 Riddarkilin viikinkivallit
Koordinaatit:  60.00356310°N, 23.83274773°E
Valtio:  Suomi
Paikkakunta:  Inkoo
Historia
Tyyppi:  Linnavuori
Huippukausi:  esihistoriallinen
Infobox OKVirheellinen NIMI-arvo: 
Riddarkilin viikinkivallit on Uudellamaalla Inkoossa sijaitseva muinaislinna.
Viikinkivallit

Vallit sijaitsevat Inkoon kirkosta noin 11 kilometriä länsilounaaseen peltojen ympäröivällä metsäisellä niemekkeellä. Valleja on kolme sisäkkäin, joista sisimmän vallit ovat neljä metriä leveät ja hevosenkengän muotoiset. Sen sisään jää noin 40 m² laaja linnapiha. Seuraavat vallit sijaitsevat 15 metrin ja 35 metrin päässä sisimmästä vallista. Kaksi ulointa vallia ovat huonommin säilyneitä ja vallista puuttuu kokonaan yksi osa. Meri sijaitsee nykyään 600 metrin päässä Kuggvikenin lahdella, mutta muinoin merenpinnan korkeus oli korkeammalla. Lahti ulottui keskiajalla muinaislinnalle asti, mutta vallitukset saattavat silti olla esihistorialliset.
Tutkimukset

Kohdetta ei ole tutkittu arkeologisilla kaivauksilla. Sen sijaan sitä on tutkittu pintapuolisesti vuosina 1984 ja 1985 (Helena Edgren), jolloin tehtiin myös koekaivaus, sekä vuonna 2002 (Henrik Jansson ja Jaakko Latikka).
Ferdinand Amadi

Ferdinand Amadi (s. 18. syyskuuta 1970) on keskiafrikkalainen kestävyysjuoksija. Hän kilpaili vuoden 1992 kesäolympialaisissa Barcelonassa ja sijoittui miesten maratonilla 74. sijalle. Hän teki ajalla 2.35.39 henkilökohtaisen ennätyksensä.
10 000 metrin juoksumatkalla Amadin ennätys on 31.48,86, jonka hän saavutti Casablancassa 1989.
Aiheesta muualla

Ferdinand Amadi Kansainvälinen olympiakomitea. (englanniksi)
Ferdinand Amadi Kansainvälinen yleisurheiluliitto. (englanniksi)
NGC 1277

NGC 1277 on linssimainen galaksi Perseuksen tähdistössä. Se kuuluu Perseus-galaksijoukkoon ja sijaitsee noin 73 Mpc:n eli 220 miljoonan valovuoden etäisyydellä Linnunradalta. Sen näennäinen magnitudi on noin  14,7. Sen löysi 4. joulukuuta 1875 Lawrence Parsons, Rossen neljäs Jaarli.
Francesco Cossiga

| Francesco Cossiga |
| --- | --- |

Italian 8. presidentti
 3. heinäkuuta 1985 – 28. huhtikuuta 1992  
Pääministeri:  Bettino Craxi   Amintore Fanfani   Giovanni Goria   Ciriaco De Mita   Giulio Andreotti
Edeltäjä:  Sandro Pertini
Seuraaja:  Oscar Luigi Scalfaro
Italian pääministeri
 4. elokuuta 1979 – 18. lokakuuta 1980  
Presidentti:  Sandro Pertini
Edeltäjä:  Giulio Andreotti
Seuraaja:  Arnaldo Forlani
Henkilötiedot
Syntynyt: 26. heinäkuuta 1928 Sassari, Italia
Kuollut: 17. elokuuta 2010 (82 vuotta) Rooma
Puoliso:  Giuseppa Sigurani
Tiedot
Puolue:  Italian kristillisdemokraattinen puolue
Uskonto:  roomalaiskatolinen
 Nimikirjoitus
Francesco Cossiga  kuuntele ääntämys (ohje) (26. heinäkuuta 1928 Sassari, Italia – 17. elokuuta 2010 Rooma, Italia) oli italialainen poliitikko ja lakimies. Hän oli Italian kahdeksas presidentti vuosina 1985–1992. Hän edusti kristillisdemokraattista puoluetta.
Presidenttikautensa jälkeen Cossiga oli Italian senaatin elinikäinen jäsen (1985–2010). Cossiga on toiminut myös Italian sisäministerinä (1976–1978), pääministerinä (1979–1980) sekä senaatin puheenjohtajana (1983–1985). Cossiga erosi sisäministerin tehtävistä 10. toukokuuta 1978, Aldo Moron murhan jälkeisenä päivänä ja vetäytyi tilapäisesti politiikasta. Tämä poissaolo jäi kuitenkin vain muutaman päivän mittaiseksi ja jo seuraavan vuoden elokuussa Cossigasta tuli pääministeri
Cossiga oli koulutukseltaan lakitieteen maisteri ja hän opetti valtiosääntöoikeutta Sassarin yliopistossa. Hän toimi myös oikeustieteen (valtiosääntöoikeuden) professorina. Hän oli kommunistijohtaja Enrico Berlinguerin pikkuserkku.
Lausunto 9/11-terrori-iskusta

Marraskuussa 2007 Cossiga antoi lausunnon, jonka julkaisi italialainen Corriere della Sera -sanomalehti, jossa hän sanoi että ”demokraattipiirit Amerikassa ja Euroopassa tietävät jo yleisesti, että tuhoisan 9/11-terroristi-iskun suunnittelivat ja toteuttivat tiedustelupalvelut CIA ja Mossad sionistisen maailman sponsoroimana”. Lausuntoa siteerattiin laajalti internetissä. The Guardian -lehden mukaan lausunto oli kuitenkin ironinen.
Francesco Chicchi

| Francesco Chicchi |
| --- | --- |
 Francesco Chicchi (2015)
Henkilötiedot
Syntynyt: 27. marraskuuta 1980 (ikä 43)
Kansalaisuus:   Italia
Pyöräilijä
Pituus:  176 cm
Paino:  68 kg
Joukkue:  Androni Giocattoli
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2003–2005 2006 2007–2010 2011 2012 2013 2014 2015–:  Fassa Bortolo Quick·Step - Innergetic Liquigas Quick Step Omega Pharma-Quick Step Vini Fantini-Selle Italia Neri Sottoli Androni Giocattoli
Suurimmat voitot
 Alle 23-v. maantiejon maailmanmestaruus 2002 
 Tiedot päivitetty: 4. kesäkuuta 2016 
Aiheesta muualla
www.francescochicchi.com
Francesco Chicchi (s. 27. marraskuuta 1980 Camaiore, Toscana, Italia) on italialainen maantiepyöräilijä, joka edustaa UCI Continental Circuits -tasolla kilpailevaa Androni Giocattoli -tallia.
Kirimiehenä tunnettu Chicchi voitti alle 23-vuotiaiden maantieajon maailmanmestaruuden Limburgissa 2002. Pariisi–Tours-klassikossa hän sijoittui Alessandro Petacchin jälkeen toiseksi 2007.
Saavutuksia

2016
Aiheesta muualla

Virallinen sivusto (Arkistoitu – Internet Archive) (italiaksi)
Renaissance (Vanilla Fudgen albumi)

| Renaissance Vanilla Fudge |
| --- | --- | --- |

Studioalbumin tiedot
 Äänitetty : Ultra-Sonic Recording Studios
 Julkaistu: kesäkuu 1968
 Tuottaja(t): Shadow Morton
 Tyylilaji: psykedeelinen rock
 Kesto: 40.59
 Levy-yhtiö: Atco (SD 33-244)
Vanilla Fudgen muut julkaisut
| The Beat Goes On 1968 | Renaissance 1968 | Near the Beginning 1969 |
Renaissance on Vanilla Fudgen albumi joka julkaistiin vuonna 1968 levymerkillä Atco Records.
Kappaleet > A-puoli

The Sky Cried – When I Was a Boy – 7.36 (säv. Mark Stein, Tim Bogert)
Thoughts – 3.28 (säv. Vince Martell)
Paradise – 5.59 (säv. Stein, Carmine Appice)
That's What Makes a Man – 4.28 (säv. Stein)
Kappaleet > B-puoli

The Spell That Comes After – 4.29 (säv. Essra Mohawk)
Faceless People – 5.55 (säv. Appice)
Season of the Witch – 8.40 (säv. Donovan)
Kappaleet > 1998 uudelleenjulkaisun bonuskappaleet

All in Your Mind – 2.58 (säv. Appice, Bogert, Martell, Stein)
Look of Love – 2.49 (säv. Burt Bacharach, Hal David)
Where Is My Mind – 2.44 (säv. Stein)
Kokoonpano

Carmine Appice – rummut, laulu
Tim Bogert – basso, laulu
Vince Martell – kitara, laulu
Mark Stein – laulu, kosketinsoittimet
Arviot

Allmusic:
Aiheesta muualla

Renaissance discogs.com -sivustolla
Chelonítis

| Chelonítis |
| --- | --- |
  Chelonítis 
Sijainti:  37°56′10″N, 21°07′48″E
Merialue:  Joonianmeri, Välimeri
Valtio
Valtio:  Kreikka
Alue:  Länsi-Kreikka
Alueyksikkö:  Elis
Kunta:  Andravída-Kyllíni ja Pineiós
Chelonítis (kreik. Χελωνίτης), antiikin Khelonatas (m.kreik. Χελωνάτας, Khelōnatas, lat. Chelonatas, Promontorium Chelonates), on niemi Peloponnesoksen niemimaalla Kreikassa. Se on Peloponnesoksen länsipää ja pistää Joonianmereen. Hallinnollisesti niemi kuuluu Andravída-Kyllínin ja Pineióksen kuntiin Eliin alueyksikössä Länsi-Kreikan alueella.
Keskiajalta lähtien niemi on tunnettu myös nimellä Chlemoútsi (Χλεμούτσι), jonka se sai Chlemoútsin linnasta. Venetsialaiset tunsivat niemen pohjoisemman kärjen lähellä nykyistä Kyllíniä nimellä Capo Glarenza ja eteläisemmän kärjen nimellä Capo Tornese. Antiikin aikana nimi Khelonatas vaikuttaa viitanneen joskus vain viimeksi mainittuun, mutta usein se viittasi koko Chlemoútsin niemeen.
Pineiós-joen suu sijaitsee niemenkärjen eteläpuolella. Antiikin aikana joen päähaara laski ilmeisesti niemenkärjen pohjoispuolelle. Niemimaan pohjoisenpuoleinen lahti tunnettiin antiikin aikana Kyllenenlahtena ja eteläpuoleinen lahti Khelonataksenlahtena (lat. Chelonatas Sinus, myös nykyisin Chelonítis kólpos, Χελωνίτης κόλπος).
Ray Peterson

Ray Peterson vuonna 1998.
Ray A. Peterson (23. huhtikuuta 1939 – 25. tammikuuta 2005) oli yhdysvaltalainen pop-laulaja.
Peterson syntyi Dentonissa, Texasissa, ja toipui lapsuudessaan poliosta. Hän sai levytyssopimuksen RCA Victor Recordsilta vuonna 1957 muutettuaan Los Angelesiin, Kaliforniaan. Keskeisimpiä hittejä olivat myöhemmin Elviksenkin levyttämä "The Wonder of You" sekä "Tell Laura I Love Her" (1960). Myös Britanniassa julkaistiin viimeksi mainitusta Ricky Valancen cover-versio.
Ray Peterson siirtyi myöhemmin Nashvilleen. Muusikonuransa lopetettuaan hän ryhtyi baptistikirkon ministeriksi. Hän kuoli syöpään Tennesseessä 2005. Hän kuuluu Rockabilly Hall of Fameen.
Muuta

Hectorin käännöscover "Tell Laura I Love Her" -hitistä julkaistiin 1970-luvulla Hectorock I -levyllä nimellä "Laura (sua kauheesti kaipaan)".
Chelonoidis darwini

| Chelonoidis darwini |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Chelonoidis
Laji::  darwini
Kaksiosainen nimi
 Chelonoidis darwini  Rhodin et al., 2010 
Synonyymit
 Chelonoidis niger darwini  Testudo darwini 
Katso myös
   Chelonoidis darwini Wikispeciesissä   Chelonoidis darwini Commonsissa 
Infobox OKNimi-testi OKIUCN-testi OK: 
Chelonoidis darwini on maakilpikonnien heimoon kuuluva kilpikonnalaji.  Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.
Koiraan kilven halkaisija voi olla yli 120 cm, naaraan noin 80 cm.
Sitä tavataan yhdellä Galápagossaarista,  nimeltään Santiago. Saarella pysähtyneet merimiehet käyttivät kilpikonnia ravinnokseen 1700- ja 1800-luvuilla enemmän kuin niiden kanta kestäisi. Ihmisen mukana saarelle tulleet siat ja vuohet ovat myös haitanneet näiden kilpikonnien menestymistä. Siat hävitettiin saarelta vuonna 1999 ja vuohet 2003. Chelonoidis darwini -konnia oli vähimmillään 1970-luvulla alle 700 kappaletta. Nykyisin niitä on noin 1700 yksilöä, paljolti kansallispuiston kannanhoidollisen ohjelman ansiosta. Poikasia kasvatetaan tarhassa ja lasketaan luontoon.
Ray Noppa

Noppa on RAY:n varhainen videopohjainen raha-automaatti. Raha-automaatin julkistus tapahtui vuonna 1991. Pelin grafiikka oli tarkoitus saada näyttämään kolmiulotteiselta, joskaan se ei ollut sitä aidosti. Peli ei ollut erityisen suosittu huolimatta kehittyneisyydestä ja näyttävyydestä. Pelissä oli muutamia erityisiä toimintoja, kuten tuplauksessa valitun näppäimen vilkkuminen tuplauksen onnistuessa. Pelaaja saattoi kontrolloida, kuinka kauan noppia sekoitettiin.[lähde? ]Noppien määrä on kolme ja suora voi muodostua vain peräkkäisistä nopista. Lisäksi pelissä on tuplaustoiminto Pelin päävoitto oli 200 markkaa 5 markan panoksella.
Aiheesta muualla

https://www.nostalgiapelit.fi/historia.html
Chelonoidis phantasticus

| Chelonoidis phantasticus |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Chelonoidis
Laji::  phantasticus
Kaksiosainen nimi
 Chelonoidis phantasticus  Van Denburgh 1907 
Infobox OKNimi-testi OKIUCN-testi OK: 
Chelonoidis phantasticus on maakilpikonnien heimoon kuuluva kilpikonnalaji.  Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.
Koiraan kilven halkaisija voi olla lähes 90 cm, naaraan noin 50 cm. Sen kilpeä kuvaillaan satulanmuotoiseksi, sillä etureuna kohoaa ylöspäin niskan takana olevan painanteen etupuolella.
Sitä on tavattu Galápagossaariin  kuuluvalla asumattomalla tuliperäisellä Fernandinan saarella. Tutkimusmatkailijat löysivät yhden yksilön vuonna 1906, sen jälkeen vuosikymmenien ajan nähtiin vain epäsuoria viitteitä kuten ulosteita ja puremajälkiä. Koska lajin metsästämisestä ei ole tietoa, eikä saarella ole vieraslajeja, pääteltiin, että laavavirrat ovat suurin uhka lajin selviämiselle. Pitkään oli epäselvää, onko tätä lajia enää jäljellä, mutta vuonna 2019 löytyi naarasyksilö. DNA-analyysin perusteella vastalöydetty yksilö on samaa lajia kuin vuoden 1906 näyte.
Buenos Airesin metro

| Subterráneo de Buenos Aires |
| --- | --- |


Tyyppi:  metro
Sijainti:  Buenos Aires, Argentiina
Avattu:  1913
Pituus:  53,9 km
Asemia:  86
Linjoja:  6
  
Buenos Airesin metro on Argentiinan pääkaupungissa Buenos Airesissa toimiva metrojärjestelmä.
Buenos Airesin metron ensimmäinen asema avattiin vuonna 1913. Metro on Latinalaisen Amerikan, Eteläisen pallonpuoliskon ja espanjankielisten maiden vanhin.
Buenos Airesin metroon, Subteen kuuluu kuusi linjaa. Metron yhteenlaskettu pituus on 53,9 kilometriä. Asemia on 86. Metrosta vastaa nykyisin Metrovías-yhtiö, joka syntyi 80-luvulla kun metro yhtiöitettiin.
| Reitti | Avausvuosi | Viimeisin laajennus | Alkuperäinen reitti | Nykyinen reitti | Pituus  (km) | Asemien määrä   | Matkustajia 2018 |
| --- | --- | --- | --- | --- | --- | --- | --- |
| A | 1913 | 2013 | Plaza de Mayo – Plaza Miserere | Plaza de Mayo – San Pedrito | 9.8 | 18 | 258,000 |
| B | 1930 | 2013 | Federico Lacroze – Callao | Leandro N. Alem – Juan Manuel de Rosas | 11.9 | 17 | 361,000 |
| C | 1934 | 1936 | Constitución – Diagonal Norte | Constitución – Retiro | 4.5 | 9 | 208,000 |
| D | 1937 | 2000 | Catedral – Tribunales | Catedral – Congreso de Tucumán | 10.4 | 16 | 328,000 |
| E | 1944 | 2019 | Constitución – General Urquiza | Retiro – Plaza de los Virreyes | 12 | 18 | 94,000 |
| H | 2007 | 2018 | Once  – Caseros | Facultad de Derecho – Hospitales | 8.8 | 12 | 128,000 |

Käännös suomeksi
Captain

Captain voi tarkoittaa seuraavia asioita:
Markus Kaarlosen taiteilijanimi
Captain EO, elokuva
Captain Phillips, Paul Greengrassin ohjaama yhdysvaltalainen elokuva vuodelta 2013
Captain Toad:Treasure Tracker, tietokonepeli
Captain America: Civil War, elokuva
Captain America: The First Avenger, elokuva
Captain America: The Return of the First Avenger, elokuva
The Captain and the Kid, Elton Johnin studioalbumi
Captain Hollywood Project, saksalainen yhtye
Captain Marvel, elokuva
HMS Captain (1678), 70-tykkinen kolmannen luokan linjalaiva
HMS Captain (1743), 70-tykkinen kolmannen luokan linjalaiva
HMS Captain (1787), 74-tykkinen kolmannen luokan linjalaiva
HMS Captain (1815)
HMS Captain (1825), majoitusalus
HMS Captain (1865), panssarifregatti
Captain-luokka (fregatti), fregattiluokka
HMS Captain (1869), panssarifregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Captain”, voi hakea sivunnimihaulla, laajalla sivunnimihaulla tai tekstihaulla.
Erik Karlsson (jääkiekkoilija, 1994)

| Erik Karlsson |
| --- | --- |

Henkilötiedot
Syntynyt: 28. heinäkuuta 1994 (ikä 30) Lerum, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  182 cm
Paino:  77 kg
Seura
Seura:  Ravensburg Towerstars
Sarja:  DEL2
Pelinumero:  19
Pelaajaura
Pääsarjaura:  2012–
Aik. seurat:  Frölunda HC (SHL) Charlotte Checkers (AHL) Florida Everblades (ECHL) Timrå IK (Allsv.) KooKoo (SML) Modo Hockey (SHL/Allsv.)
NHL-varaus:  99. varaus, 2012 Carolina Hurricanes
Erik Karlsson (s. 28. heinäkuuta 1994 Lerum, Ruotsi) on ruotsalainen jääkiekkoilija, joka pelaa Saksan toiseksi korkeimmalla sarjatasolla DEL2-liigajoukkue Ravensburg Towerstarsissa. Hän on pelipaikaltaan keskushyökkääjä, mutta Karlsson osaa pelata myös laidassa.
Ura > Seuraura

Karlssonin kasvattajaseura on Lerums BK. Hän pelasi myöhemmät juniorivuotensa Frölunda HC:ssa, jossa Karlsson voitti U16 SM:n mestaruuden vuonna 2010. Kaudella 2010–2011 hän voitti J18 Allsvenskanin runkosarjassa joukkueen sisäisen syöttöpörssin ja jakoi sisäisen pistepörssin voiton Andreas Johnsonin kanssa. Karlsson voitti kauden päätteeksi sekä J20 SuperElitin että J18 Allsvenskanin mestaruuden. Hän voitti kauden aikana myös Junior European Trophyn mestaruuden. Kausi 2011–2012 päättyi J18 Allsvenskanin pronssiin.
Carolina Hurricanes varasi Karlssonin neljännellä kierroksella 99. pelaajana NHL:n varaustilaisuudessa 2012. Kaudella 2012–2013 hän debytoi Frölundan Elitserien-joukkueessa, jossa Karlsson pelasi viisi runkosarja- ja yhden European Trophy -ottelun jääden niissä ilman tehopisteitä. Hän pelasi ensimmäisen Elitserien-ottelunsa 18. joulukuuta 2012 AIK IF:ää vastaan. Karlsson sai ottelussa jääaikaa 7.30 minuuttia. Hän pelasi kauden aikana myös kaksi ottelua lainalla sarjatasoa alempana HockeyAllsvenskan-joukkue Karlskrona HK:ssa. Huhtikuussa 2014 Karlsson teki vuoden mittaisen jatkosopimuksen Frölundan kanssa.
Varsinaisella SHL:n tulokaskaudellaan 2013–2014 Karlsson teki 41 runkosarjaottelussa tehot 5+1=6 ja kuudessa playoff-ottelussa yhden maalin. Hän teki ensimmäisen SHL-maalinsa 16. marraskuuta 2013 vieraissa AIK IF:ää vastaan. Karlssonin osuma jäi Frölundan 2–6-voittoon päättyneen ottelun ratkaisumaaliksi. Helmikuussa 2014 hän teki kaksivuotisen jatkosopimuksen joukkueen kanssa. Saman vuoden toukokuussa Karlsson teki kolmivuotisen tulokassopimuksen Carolina Hurricanesin kanssa. Hän pelasi kauden 2014–2015 kuitenkin vielä lainalla Frölundassa. Karlsson voitti Mestarien liigan hopeaa.
Kaudeksi 2015–2016 Karlsson siirtyi Carolina Hurricanesin organisaatioon. Hän pelasi kautensa suurimmaksi osaksi AHL-joukkue Charlotte Checkersin vahvuudessa, jossa tulokaskausi toi 49 runkosarjaottelussa tehot 3+6=9. Karlsson pelasi kauden aikana myös kolme ottelua ECHL-joukkue Florida Everbladesissa. Kauden 2016–2017 hän pelasi kokonaan Checkersissa. Kaudeksi 2017–2018 Karlsson palasi kotimaahansa ja siirtyi vuoden mittaisella sopimuksella Allsvenskan-joukkue Timrå IK:hon. Hän nousi joukkueen varakapteeniksi. Karlsson oli Timrån toiseksi paras pistemies Jonathan Dahlénin jälkeen tehoilla 9+19=28. Hän oli nostamassa joukkuetta kauden päätteeksi SHL:ään.
Karlsson siirtyi kaudeksi 2018–2019 vuoden mittaisella sopimuksella SM-liigajoukkue KooKoohon. Maaliskuussa 2019 hän teki joukkueen kanssa vuoden mittaisen jatkosopimuksen, kuten taas helmikuussa 2020. Kaudella 2020–2021 Karlsson oli Vilmos Gallón ohella KooKoon ainoa kauden kaikki 55 runkosarjaottelua pelannut pelaaja.
Kaudeksi 2021–2022 Karlsson palasi kotimaahansa ja siirtyi kaksivuotisella sopimuksella Allsvenskan-joukkue MODO Hockeyn riveihin.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ruotsi 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Tšekki 2012 | jääkiekko |  |
Karlsson pelasi alle 20-vuotiaiden maailmanmestaruuskilpailuissa vuonna 2014, jolloin hän voitti hopeaa. Karlsson pelasi myös alle 18-vuotiaiden MM-kilpailuissa vuonna 2012 voittaen hopeaa. Hän pelasi myös alle 18-vuotiaiden Ivan Hlinkan muistoturnauksessa vuonna 2011 ja samana vuonna myös alle 19-vuotiaiden World Junior A Challengessa. Karlsson on kuulunut Ruotsin alle 20-vuotiaiden maajoukkueen kapteenistoon.